stanford-oval/wikipedia huggingface dataset:
Nicolás Gaitán
Aiheesta muualla

Tilastot National Football Teams -sivustolla (englanniksi)
Argentiinan joukkue – Copa América 2016
1 Romero |
2 Maidana |
3 Roncaglia |
4 Mercado |
5 Kranevitter |
6 Biglia |
7 Di María |
8 Fernández |
9 Higuaín |
10 Messi |
11 Agüero |
12 Guzmán |
13 Funes Mori |
14 Mascherano |
15 Cuesta |
16 Rojo |
17 Otamendi |
18 Lamela |
19 Banega |
20 Gaitán |
21 Pastore |
22 Lavezzi |
23 Andújar |
Valmentaja Martino
OBS Studio

| OBS Studio |
| --- | --- |

 OBS Studio 28.0.1
Kehittäjä:  Hugh "Jim" Bailey ja muut vapaaehtoiset
Kehityshistoria
Ensijulkaisu:  v0.32a / 1. syyskuuta 2012
Vakaa versio:  30.2.3 (15. elokuuta 2024)
Tiedot
Alusta:  Linux, macOS, Windows
Lisenssi:  GNU General Public License, versio 2.0 tai myöhempi
Aiheesta muualla
Verkkosivusto
Versiohallinta
OBS Studio (aiemmin Open Broadcaster Software) on avoimen lähdekoodin ohjelmisto videokuvan kaappaamiseen ja lähettämiseen esimerkiksi pelaamisen suoratoistoon.
Ohjelmassa voi myös tehdä myös videoeditointia useista lähteistä. Ohjelmalla voi tallentaa suoraan verkkokamerasta ja mikrofonista, yhdistää videopelin kuvaa, lisätä olemassaolevia videoita ja still-kuvia, sekä kaapata kuvaa ikkunasta tai osasta näyttöä. Ohjelmalla voi tehdä live-editointia ja sitä voi käyttää useimpien suoratoistopalveluiden kanssa lähetykseen.
Ohjelma tukee videokuvan pakkaamista x264-ohjelmistolla tai grafiikkaprosessorin tuella.
Kiistat

Streamlabs kopioi projektista lisenssin alaisesti, mutta ei sen hengessä: huomiota herätti, kun Streamlabs kopioi Lightstreamin verkkosivua ja sai negatiivista huomiota osakseen. Streamlabs Studio on tilauspohjainen ohjelmisto pelikuvan kaappaamiseen Xbox-konsolista. Streamlabs käytti OBS-nimeä Streamlabs OBS -ohjelmassa huolimatta OBS-projektin pyynnöstä olla käyttämättä sitä, joka aiheutti sekaannusta käyttäjille.
Aiheesta muualla

Näin nauhoitat kuvaa tietokoneen näytöltä – ilmainen ohjelma osaa monta niksiä
Nick Nuyens

| Nick Nuyens |
| --- | --- |
 Nick Nuyens vuonna 2011.
Henkilötiedot
Syntynyt: 5. toukokuuta 1980 (ikä 44)
Kansalaisuus:   Belgia
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Ammattilaisjoukkue(et)
2003–2006 2007–2008 2009–2010 2011–2012 2013–2014:  Quick·Step  Cofidis Rabobank Team Saxo Bank Garmin-Sharp
Suurimmat voitot
 Pariisi-Bryssel 2004 Omloop Het Volk 2005 Britannian ympäriajo 2005 Kuurne-Bryssel-Kuurne 2006 Dwars door Vlaanderen 2011 Flanderin ympäriajo 2011 
 Tiedot päivitetty: 5. tammikuuta 2016 
Nick Nuyens (s. 5. toukokuuta 1980 Lier) on belgialainen maantiepyöräilijä. Hän edusti ammattilaisurallaan Quick Step -tallia 2003–2006, Cofidista 2007–2008, Rabobankia 2009–2010,  Team Saxo Bankia 2011–2012 ja Garmin-Sharpia 2013–2014.
Nuyens voitti Flanderin ympäriajon 2011 kukistettuaan loppukirissä Sylvain Chavanelin ja Fabian Cancellaran. Vuoden 2008 Flanderin ympäriajossa hän sijoittui toiseksi Stijn Devolderin jälkeen. Hän on voittanut myös useita muita merkittäviä kilpailuja, kuten Omloop Het Volkin, Pariisi–Brysselin, Kuurne-Bryssel-Kuurnen, Dwars door Vlaanderenin ja Britannian ympäriajon sekä etapin Sveitsin ympäriajossa.
Saavutuksia > Yhden päivän kilpailut

Pariisi-Bryssel: 2004 voitto
Omloop Het Volk: 2005 voitto, 2008 toinen
Kuurne-Bryssel-Kuurne: 2006 voitto
GP Kanton Aargau: 2006 toinen
Vattenfall Cyclassics: 2006 neljäs
Flanderin ympäriajo: 2007 seitsemäs, 2008 toinen, 2011 voitto
GP Industria & Commercio di Prato: 2003 voitto
GP Wallonie: 2004 voitto, 2005 voitto, 2006 toinen, 2009 voitto
Brabantse Pijl: 2006 kolmas, 2007 toinen
Dwars door Vlaanderen, 2011 voitto
Nationale Sluitingprijs: 2003 voitto
Druivenkoers Overijse: 2005 toinen
MM-kilpailujen maantieajo: 2008 yhdeksäs
Saavutuksia > Etappikilpailut

Espanjan ympäriajo:
2008 toinen etapilla 15, kolmas etapilla 19
Sveitsin ympäriajo:
2006 etapin 3 voitto
Britannian ympäriajo:
2004 kokonaiskilpailussa kolmas
2005 kokonaiskilpailun sekä etappien 1 ja 5 (aika-ajo) voitto
Eneco Tour:
2007 etapin 1 voitto
Ster Elektrotoer:
2004 kokonaiskilpailun ja etapin 3 voitto
2005 kokonaiskilpailussa toinen
Étoile de Bessèges:
2007 kokonaiskilpailun sekä etappien 1 ja 3 voitto
Itävallan ympäriajo:
2010 etapin 5 voitto
Aiheesta muualla

Virallinen sivusto (hollanniksi)
Operaatio Looking Glass

Strategic Air Commandin komentaja, kenraali Richard H. Ellis ja taistelumiehistöä EC-135-lentokoneessa sotaharjoituksessa vuonna 1979.
Operation Looking Glass (suom. operaatio Kuvastin) on historiallinen koodinimi Yhdysvaltain ilmasta käsin tapahtuvalle johtokeskustoiminnalle. Myöhemmin sitä on kutsuttu virallisemmin nimellä ABNCP (sanoista: Airborne National Comman Post). Sen tarkoituksena on taata komento Yhdysvaltain ydinaseille tilanteessa, jossa maassa olevat johtokeskukset ovat käyttökelvottomia.
Historia

Operaatio Looking Glass aloitettiin kylmän sodan aikaisen ydinsodan uhan takia vuonna 1961. Tehtävää ovat hoitaneet monet eri Yhdysvaltain ilmavoimien yksiköt, ja sitä hoitaneet Boeing EC-135 -koneet olivat ilmassa jatkuvasti 29 vuoden ajan vuoteen 1990 asti. Koneet oli varustettu Airborne Launch Control System -järjestelmällä, jolla voidaan ohjata ydinohjuksia ilmasta.
Vuonna 1998 EC-135C:t korvattiin Yhdysvaltain laivaston E-6B-koneilla. Ne voivat pitää yhteyttä myös laivaston ydinsukellusveneiden kanssa. Jos Yhdysvaltain strategisen hallinnon (Usstratcom) operaatiokeskus ei pysty hoitamaan tehtäväänsä, voi E-6B ottaa maan ydinaseet komentoonsa.
Käännös suomeksi
ORP Bielik

| ORP Bielik |
| --- | --- |
 ORP Bielik

Aluksen vaiheet
Rakentaja:  Nordseewerke, Emden
Kölinlasku:  1966
Laskettu vesille:  8. syyskuuta 1966
Palveluskäyttöön:  Norja: 27. tammikuuta 1967 Puola: 8. syyskuuta 2003
Poistui palveluskäytöstä:  Norja:2001
Tekniset tiedot
Uppouma:  370 t (pinnalla) 530 t (sukelluksissa)
Pituus:  46,4 m
Leveys:  4,6 m
Syväys:  4,3 m
Koneteho:  2 x Maybach-dieselmoottoria 2 400 bhp 1 x sähkömoottori 1 200 shp
Nopeus:  10 solmua (pinnalla) 17 solmua (sukelluksissa)
Miehistöä:  17
Aseistus
Aseistus:  8 x 533 mm torpedoputkea
ORP Bielik on Puolan laivaston Kobben-luokan sukellusvene. Alus on entinen Norjan laivaston KNM Svenner, jonka Norjan hallitus luovutti 2002 Puolalle. Se on modernisoitu Gdańskissa.
Valmistus

Alus tilattiin heinäkuussa 1959 hyväksytyssä viiden vuoden hankintaohjelmassa Nordseewerkeltä Emdenistä, missä köli laskettiin 1965. Se laskettiin vesille 27. tammikuuta 1967 ja valmistui 1. heinäkuuta 1967. Luokan muista aluksista poiketen alus varustettiin upseerien kouluttamiseksi kahdella periskoopilla ja runkoa kasvatettiin metrillä.
Palvelus

Alus oli Puolan merivoimien palveluksessa 2013, mutta sen modernisointi viivästyi rahoitusvaikeuksien vuoksi.
Olli Heikinheimo

Klas Olof (Olli) Heikinheimo (vuoteen 1906 Heikel; 12. toukokuuta 1882 Rovaniemi – 3. helmikuuta 1973 Helsinki) oli suomalainen metsänhoitaja, Metsäntutkimuslaitoksen johtaja ja metsänhoidon professori 1918–1952.
Heikinheimon isoisä oli Albert Heikel, vanhemmat ylimetsänhoitaja Johan Henrik Heikel ja Lina Harlin ja puoliso vuodesta 1912 opettaja Ester Naukler. Metsänhoitajat Karl Henrik (Henni) Heikel, Knut Otto Heikinheimo (Heikel), Lauri Johannes Heikinheimo (Heikel) ja John Heino Heikinheimo (Heikel) olivat hänen veljiään.
Heikinheimo tuli ylioppilaaksi Oulun lyseosta 1901, suoritti päästötutkinnon Evon metsäopistosta 1904, jolloin hänestä tuli myös metsäkonduktööri, ja valmistui filosofian kandidaatiksi 1911. Hän väitteli filosofian tohtoriksi 1916 kaskiviljelyn vaikutuksista Suomen metsiin.
Heikinheimo toimi 1910-luvulla muun muassa Evon metsäkoulun johtajana.
Heikinheimo kehitti Suomen oloihin soveltuvia metsänhoitomenetelmiä sekä loi metsänhoidon kokeilualueiden verkoston. Hän vaikutti merkittävästi Metsäntutkimuslaitoksen tieteelliseen tasoon.
Operaatio Kilpapurjehdus

Operaatio Kilpapurjehdus oli 22. kesäkuuta 1941 peitenimi Ahvenanmaan militarisoinnille, jolla Suomi pyrki estämään Neuvostoliiton maihinnousun alueelle.
Vuonna 1921 Ahvenanmaa oli demilitarisoitu Kansainliiton päätöksellä. Talvisodan jälkeen Hankoniemi sekä Viro olivat kuitenkin puna-armeijan miehittämiä, joten Suomen johto pelkäsi maihinnousua. Huhtikuussa 1941 suomalaisten suunnitelma Ahvenanmaan aseistamisesta oli valmis, joten Turun ja Porin väliselle rannikolle alettiin keskittää joukkoja.
Operaatio Kilpapurjehduksesta annettiin 19. kesäkuuta käsky, jonka mukaisesti laivasto-osasto lähti liikkeelle 22. kesäkuuta klo 4.30. Vuorokauden kuluessa Maarianhaminaan saapui yli 20 alusta. Operaatiota suojasivat laivaston molemmat panssarilaivat, Väinämöinen ja Ilmarinen. Neuvostoliitto reagoi välittömästi. Klo 6.05 panssarilaivat joutuivat Sottungan edustalla ilmahyökkäykseen, vaikka maiden kesken ei vallinnut sotatilaa. Neuvostoliiton Itämeren laivasto oli asetettu valmiustilaan illalla 21. kesäkuuta.
Ahvenanmaalle sijoitettiin rykmentti, joka aloitti saarten linnoittamisen. Panssarilaivat saattueineen suojasivat aluetta, kunnes saarille saatiin sijoitetuksi kenttä- ja rannikkotykistöä.
Sodan aikana siirrettiin saarten miehitysjoukkoja varsinaiselle rintamalle, kun Hangon vapautus ja Saksan joukkojen eteneminen Baltiassa vähensi maihinnousu-uhkaa. Sodan jälkeen loput joukoista poistuivat.
Aiheesta muualla

Oravapatteri sodassa. Alpi Ahtola. Web Archive 2007.
Merkinnän syy: Malline puuttuu, maihinnousujoukot kuvaamatta, ainoastaan suojausosastosta kerrotaan ja Ahvenanmaan merkitys taustana kertomatta
Odysseia (täsmennyssivu)

Odysseia voi viitata seuraaviin:
Odysseia, Homeroksen nimiin laitettu eeppinen runoelma
Odysseia, kreikkalaisen María Farantoúrin musiikkialbumi
sanana odysseia tarkoittaa harharetkeä tai kertomusta harharetkistä
Operaatio Nordwind

Operaatio Nordwind voi tarkoittaa:
Operaatio Nordwind, Suomen ja Saksan yhteinen merioperaatio toisessa maailmansodassa vuonna 1941
Operaatio Nordwind, Saksan hyökkäys länsirintamalla toisessa maailmansodassa vuonna 1945.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Operaatio Nordwind”, voi hakea sivunnimihaulla, laajalla sivunnimihaulla tai tekstihaulla.
Olavi Rissanen

Olavi ”Olli” Rissanen (s. 26. maaliskuuta 1947 Kuopio) on suomalainen jalkapalloilija ja myöhemmin jalkapallovalmentaja. Hänen pelipaikkansa oli hyökkääjä. Rissanen pelasi SM-sarjassa yhteensä 403 ottelua, joissa hän teki yhteensä 185 maalia. Vielä 40-vuotiaana viimeisenä SM-sarjakautenaan hän teki viisi maalia.
Maajoukkueessa Rissasen tilille kertyi yhteensä 40 A-maaottelua ja hän teki niissä 7 maalia.
Hän toimi Kuopion Palloseuran toisena valmentajana loppukauden 1989 ja sen jälkeen kaksi kokonaista kautta 1990–1991. Ensimmäisen kauden saavutuksena oli Suomen Cupin voitto.
Seurat

| --- | --- |
1964–1969: Kuopion Elo
1970–1981: Kuopion Palloseura
1982–1987: Kuopion Pallotoverit
Saavutukset pelaajana

Suomen mestaruus 1974 ja 1976
Suomen mestaruushopeaa 1975, 1977 ja 1979
Vuoden avainpelaaja 1975
Saavutukset valmentajana

Suomen Cupin voittaja 1989
Noro (täsmennyssivu)

Noro voi  tarkoittaa seuraavia:
Yleisnimi

noro, puroa pienempi virtavesi
norovirukset, ripuli- ja oksennustauteja aiheuttavia viruksia
Sukunimi

Arto Noro (1947–2022), suomalainen sosiologi
Leo Noro (1915–1980), suomalainen lääketieteen professori, Lääkintöhallituksen pääjohtaja, Suomen Punaisen Ristin puheenjohtaja
Otto Noro (1884–1957), suomalainen näyttelijä
Yrjö Noro (1887–1953), suomalainen näytelmäkirjailija
Muita

Noro, kaupunki Salomonsaarilla
Noro, itämainen uskonto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Noro”, voi hakea sivunnimihaulla, laajalla sivunnimihaulla tai tekstihaulla.
Never Shout Never

| Never Shout Never |
| --- | --- |
 Christofer Drew Ingle
Henkilötiedot
Syntynyt: 11. helmikuuta 1991 (ikä 33)
Ammatti:  Muusikko, Laulaja-lauluntekijä
Muusikko
Taiteilijanimi:  Never Shout Never
Laulukielet:  englanti
Aktiivisena:  2007–
Tyylilajit:  Akustinen pop
Soittimet:  laulu, kitara, ukulele, piano
Yhtyeet:  Never Shout Never eatmewhileimhot!
Levy-yhtiöt:  Warner Bros. Records Sire Records Loveway Records
  [ Muokkaa Wikidatassa ] [ ohje ]  
Never Shout Never on amerikkalaisen popmuusikon, Christofer Drew Inglen, taiteilijanimi.
Ura

Christofer Drew Ingle aloitti musiikinteon taiteilijanimellä NeverShoutNever! syyskuussa 2007. Hän sai tunnustusta ensi kertaa internetin kautta julkaistuaan Yippee!-EP:nsä MySpace-sivustolla.. 30. heinäkuuta 2008 Ingle pääsi Yhdysvaltojen MTV:llä esitettävään TRL-ohjelmaan, jossa hän esitti kappaleensa 'Bigcitydreams'. Syksyllä 2008 hän oli kiertueella Hellogoodbyen ja Ace Endersin kanssa.
17. marraskuuta 2008 lähtien Inglen taiteilijanimestä tuli virallisesti NeverShoutNever!. Tätä aiemmin hän oli iTunesissa ja hänen konsultointiyhtiönsä sivuilla Never Shout Never -nimellä. Virallista lausuntoa nimenvaihtoon ei ole annettu. Puhelinhaastattelussa 27. marraskuuta 2009 Ingle kuitenkin ilmoitti, ettei hänen artistinimensä perässä ole enää huutomerkkiä. Hän myös kertoi kirjoittavansa nimen yhteen ollessaan iloinen, mutta kolmena erillisenä sanana ollessaan surullinen. Tulevan levyn julkaiseva Warner Bros. Records kirjoittaa nimen Never Shout Never.
Keväällä 2009 Never Shout Never oli The Bamboozle Roadshow 2009 -kiertueella mm. The Cab-yhtyeen kanssa. Hän myös soitti sekä The Bamboozle Left 2009 että The Bamboozle 2009 -festivaaleilla.
Seuraava levy, The Summer EP, julkaistiin kesäkuun 23. päivänä 2009.
29. toukokuuta 2009 ilmoitettiin Inglen tehneen sopimus Warner Brothers Recordsin kanssa, näin ollen lopettaen suurten levy-yhtiöiden tarjoussodan. Ingle kertoo WBR:n auttavan häntä hänen oman levy-yhtiönsä, Loveway Recordsin kanssa.
Never Shout Neverin ensimmäisen täyspitkän albumin tuottajana toimii mm. Avril Lavignea, Weezeria ja Fall Out Boyta tuottanut Butch Walker.
Yksityiselämä

Ingle noudattaa ehdotonta veganismia. Hän on myös kristitty ja uskoo Jeesukseen vapahtajana. High school -aikanaan hän saattoi jäädä kotiin tekemään musiikkia koulunkäynnin sijaan, joka johti hänen erottamiseensa Joplin High Schoolista ennen valmistumista.  Chris aloitti kitaran soiton ollessaan 14-vuotias.
Vuonna 2012 kesäkuussa Christofer Ingle vahvisti The Gunz Show’ssa tehneensä kaksi törkeää rikosta. Toistaiseksi hän ei voi kiertuoida maailmanlaajuisesti. Ingle myös vahvisti, että nyt hän jättää pois vahvat huumeet, jottei hän työntäisi pois ihmisiä joita hän rakastaa. Christofer Drew joutui peruuttamaan Etelä-Amerikan ja Meksikon kiertueen, ja pari muuta asiaa, joista hän ei ole puhunut julkisuudessa.
Diskografia > Albumit

Sunflower (Heinäkuu 2, 2013)
Indigo (Marraskuu 13, 2012)
Time Travel (Syyskuu 20, 2011)
What Is Love? (Tammikuu 26, 2010)
Harmony (Elokuu 24, 2010)
Diskografia > EP:t

demo-shmemo (Helmikuu 29, 2008)
The Yippee EP (Heinäkuu 29, 2008)
Me & My Uke EP (Tammikuu 27, 2009)
The Summer EP (Kesäkuu 23, 2009)
Never Shout Never (EP) - EP (Joulukuu 8, 2009)
Diskografia > Singlet

"Bigcitydreams" (Elokuu 2008)
"30days" (Marraskuu 17, 2008)
"Happy" (Maaliskuu 3, 2009)
"Trouble"
"What is Love?"
"Time Travel"
Aiheesta muualla

Wikimedia Commonsissa on kuvia tai muita tiedostoja aiheesta .
Never Shout Never MySpace-sivustolla (englanniksi)
Never Shout Never Purevolume-sivustolla (englanniksi)
Interview with Never Shout Never on Shockhound (englanniksi)
Operaatio Litani

Etelä-Libanonin konflikti 1978 (koodinimeltään Operaatio Litani) oli Israelin suorittama hyökkäys PLO:a vastaan Etelä-Libanonissa. Hyökkäys tehtiin vastauksena PLO:n 1978 suorittamaan bussikaappaukseen ja joukkomurhaan. PLO:n Fatah-siipi surmasi Haifan lähellä bussikaappauksen yhteydessä 38 siviiliä, joista 13 oli lapsia, ja haavoitti 71:tä. Operaatio Litanin tarkoituksena oli vallata Etelä-Libanon sinne 1970 Jordaniasta paenneelta PLO:lta, joka oli järjestänyt hyökkäyksiä Pohjois-Israelin kaupunkeihin. Nimensä operaatio sai Litani-joelta.
Ennen Litani-operaatiota tapahtunutta

1974 11. huhtikuuta kolme PFLP:n jäsentä tunkeutuivat Kirjat Shmonassa asuinrakennukseen, tappaen 18 henkilöä, joista 9 oli lapsia.
1974 15. toukokuuta DPLF tunkeutui israelilaiseen Maalotin kaupunkiin tappaen viisi aikuista ja ottaen yksitoista lasta paikallisesta kaupungista panttivangeikseen. Hyökkääjät ampuivat 21 lasta ennen kuin Israelin puolustusvoimat tappoi heidät.
1975 5. maaliskuuta kahdeksan PLO:n aseistettua miestä meni kumiveneellä Tel-Aviviin Välimeren rannikkoa pitkin ja otti hotelli Savoyssa panttivangeikseen kymmeniä. Israelin puolustusvoimien sotilaiden järjestämässä pelastusoperaatiossa kuoli kahdeksan panttivankia ja haavoittui yksitoista. Seitsemän PLO:n asemiehistä kuoli.
1978 11. maaliskuuta kahdeksan 18-vuotiaan Dalal Mughrabin johtamaa Fatahin militanttia tuli Libanonista ja tappoi yhdysvaltalaisen turistin rannalla, minkä jälkeen he kaappasivat matkustajia täynnä olevan linja-auton Haifan lähellä olevalta rantatieltä vaatien kuljettajaa viemään heidät Tel Aviviin. Pitkän takaa-ajon ja ammunnan jälkeen kuusi militanteista oli kuollut samoin kuin linja-auton matkustajista 35. Haavoittuneita oli 71. Kolme päivää myöhemmin Israel hyökkäsi Etelä-Libanoniin.
Seitsemän päivää kestäneen operaation aikana Israel miehitti Litanijoen eteläpuolisen alueen. Julkilausuttu tavoite oli estää palestiinalaisia ääriryhmiä suorittamasta terrori-iskuja alueelta.
Operaation lopputulos

Konflikti johti 1 100–2 000 libanonilaisen ja palestiinalaisen sekä 20 israelilaisen kuolemaan, 100 000–250 000 ihmisen siirtymiseen Libanonin sisällä, sekä PLO:n joukkojen vetäytymiseen pohjoiseen Litani-joelta.
Yhdistyneiden kansakuntien turvallisuusneuvosto hyväksyi päätöslauselma 425:n, joka vaati Israelia vetämään joukkonsa Libanonista. UNIFIL-rauhanturvaoperaatio perustettiin valvomaan tulitaukoa. Israel vetäytyi alueelta miltei kokonaan.
ORP Burza

| ORP Burza |
| --- | --- |
 ORP Burza museolaivana

Aluksen vaiheet
Rakentaja:  Chantiers Navals Francais, Blainville
Kölinlasku:  1. marraskuuta 1927
Laskettu vesille:  16. huhtikuuta 1929
Palveluskäyttöön:  10. heinäkuuta 1932
Poistui palveluskäytöstä:  museolaivaksi 28. kesäkuuta 1960
Loppuvaihe:  romutettu 1977
Tekniset tiedot
Uppouma:  1 400 t (standardi) 1 910 t (max)
Pituus:  106,9 m
Leveys:  10,5 m
Syväys:  3,5 m
Koneteho:  35000 hv
Nopeus:  33,8 solmua (72 km/h)
Miehistöä:  162
Aseistus
Aseistus:  4 x 130 mm tykkiä 2 x Bofors 40 mm -ilmatorjuntatykkiä 4 x 13,2 mm ilmatorjuntakonekivääriä 6 x torpedoputkea 2 x syvyyspomminheitintä 30 x miinaa
ORP Burza oli Puolan laivaston Wicher-luokan hävittäjä toisessa maailmansodassa.
Valmistus

Alus tilattiin 2. huhtikuuta 1926 sisaraluksen ORP Wicherin kanssa Ranskasta Chantiers Naval Francaisin telakalta, missä köli laskettiin 1. marraskuuta 1927. Alus laskettiin vesille 16. huhtikuuta 1929 ja otettiin palvelukseen 10. heinäkuuta 1932 lähes neljä vuotta suunniteltua myöhemmin, jolloin sen komentajana oli kommodori Bołeslaw Sokołowski.
Palvelus

Puolan merivoimien hävittäjät määrättiin 30. elokuuta 1939 toteuttamaan niin kutsuttu Pekin suunnitelma, jonka mukaan niiden tuli siirtyä Britanniaan ja liittyä Kuninkaalliseen laivastoon. Alukset kohtasivat 1. syyskuuta HMS Wandererin ja HMS Wallacen, jotka opastivat alukset Leithiin. Puolalaiset jatkoivat seuraavana yönä edelleen Rosythiin.
Aiheesta muualla

Kuvia tai muita tiedostoja aiheesta ORP Burza Wikimedia Commonsissa
Olavi Rokka

| Mitalit> Maa:   Suomi.Miesten nykyaikainen viisiottelu. Olympialaiset  | Mitalit> Maa:   Suomi.Miesten nykyaikainen viisiottelu. Olympialaiset  | Mitalit> Maa:   Suomi.Miesten nykyaikainen viisiottelu. Olympialaiset  | Maa:   Suomi> Miesten nykyaikainen viisiottelu. |
| --- | --- | --- | --- |
|  Pronssia | Helsinki 1952 | joukkuekilpailu |  |
Olavi Antero "Olli" Rokka (9. elokuuta 1925 Viipuri – 21. joulukuuta 2011 Hyvinkää) oli suomalainen varatuomari, nykyaikaisen viisiottelun olympiamitalisti ja miekkailija. Hän voitti pronssia nykyaikaisen viisiottelun joukkuekilpailussa Helsingin kesäolympialaisissa 1952.
Elämä ja urheilu-ura

Viipurissa 9. elokuuta 1925 syntynyt Rokka sijoittui nykyaikaisessa viisiottelussa Helsingin kesäolympialaisissa 1952 yksilökilpailun 13:nneksi. Joukkuekilpailussa Rokka, Olavi Mannonen ja Lauri Vilkko voittivat olympiapronssia. Mitali oli Suomelle lajin ensimmäinen olympiatasolla. Vuonna 1954 Rokka sijoittui MM-kilpailuissa yksilökilpailun 14:nneksi. Joukkuekilpailussa Suomi oli neljäs. Suomen-mestaruuskilpailuissa Rokka saavutti kolme pronssimitalia vuosina 1952, 1953 ja 1957.
Miekkailussa Rokka edusti Suomea vuoden 1957 MM-kilpailuissa. Hän saavutti kalvalla SM-hopeaa vuosina 1952 ja 1955.
Ennen eläkkeelle jäämistään Rokka toimi vuosina 1970–1990 Tuusulan kihlakunnan (nykyään Hyvinkään maistraatti) henkikirjoittajana. Hän asui Hyvinkäällä ja oli naimisissa Maire Wirén-Rokan kanssa. Rokka oli aktiivinen veteraani-, rotary- ja muussa yhdistystoiminnassa. Hän menehtyi 86-vuotiaana Hyvinkäällä 21. joulukuuta 2011.
Saavutukset > Nykyaikainen viisiottelu

Olympiapronssia joukkuekilpailussa Helsingissä 1952, henkilökohtaisen kilpailun 13:s
MM-kisoissa joukkuekilpailussa neljäs Budapestissa 1954, henkilökohtaisen kilpailun 14:s
SM-pronssia 1952, 1953 ja 1957 (lisäksi viides 1951, kuudes 1954, kahdeksas 1955 ja neljäs 1956)
Saavutukset > Miekkailu

MM-kisoissa 1957 kolmastoista (kalpa)
PM-kisoissa 1955 viides (kalpa)
SM-hopeaa 1952 ja 1955 (kalpa)
Orchestra hit

Orchestra hit on sampleri-instrumentti, joka on tuotettu yhdistämällä orkesterin soitinääniä, ja sen tarkoituksena on kuulostaa orkesterin yhtä aikaa soittamalta staccatonuotilta tai -soinnulta.
Orchestra hit muodostui hyvin suosituksi 1990-luvulta lähtien pop-, hip hop- ja techno-musiikissa, ja eri syntetisaattorien valmistajat lisäsivätkin omat samplensa syntetisaattoriensa äänivalikoimiin. Erityisen tunnettu oli Fairlight CMI:n ORCH5 -sample.
General MIDI -standardissa orchestra hit on määritelty ohjelmanumeroksi 56.
Orchestra hit -sample Roland Virtual Sound Canvas 3:sta
Äänitiedostojen kuunteluohjeet
Odenas

| Odenas |
| --- | --- |
 Église d'Odenas
 Odenas
 Koordinaatit: 46°05′19″N, 4°38′51″E 
Valtio:  Ranska
Alue:  Rhône-Alpes
Departementti:  Rhône
Arrondissementti:  Villefranche-sur-Saône
Väkiluku:  845
Infobox OKVirheellinen NIMI-arvo: 
Odenas on kunta itäisessä Ranskassa Rhônen departementissa Rhône-Alpesin alueella. Kunnan nähtävyys on linna Château de da Chaize. Linna on rakennettu vuonna 1674, ja se on nykyään suuri viinitila.
Château de da Chaize
Aiheesta muualla

Kuvia tai muita tiedostoja aiheesta Odenas Wikimedia Commonsissa
Linnan sivut
Not Another Teen Movie

| Not Another Teen Movie |
| --- | --- |

Ohjaaja:  Joel Gallen
Käsikirjoittaja:  Mike Bender,   Adam Jay Epstein,   Andrew Jacobson,   Phil Beauman,   Buddy Johnson
Tuottaja:  Neal H. Moritz
Säveltäjä:  Theodore Shapiro
Kuvaaja:  Reynaldo Villalobos
Leikkaaja:  Steven Welch (käännä suomeksi)
Pääosat:  Chris Evans,   Chyler Leigh,   Jaime Pressly,   Eric Christian Olsen,   Mia Kirshner
Valmistustiedot
Valmistusmaa:  Yhdysvallat
Tuotantoyhtiö:  Columbia Tri-Star/Sony Pictures
Levittäjä:  Columbia Pictures Netflix
Ensi-ilta:  2001
Kesto:  89 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Not Another Teen Movie on Joel Gallenin ohjaama teinielokuvia parodioiva komedia vuodelta 2001.